गोदान दिल्ली , सेप्तेम्बर 10 : दुलराय भरत कंग्रेस कमिटीजों लोगोसे मोन 21 गुबुन गुबुन राजखान्थि आरो फालामगिरिफोरनि भारत बन्द' होनाया हादोरनाङैनो जोंना खालामदों । फारसेथिं बिजेपि सरकारा थावनि बेसेन बारायनायनि जाहोनखौ मिथिहोनानै सुंथादों । मिरु सरकारनि गोनखो बिफाननि मनट्री रभि संकर प्रसाद बिथांआ दिनै बुङोदि , पेट्रल थावनि बेसेना खमायनांगौ आरो सरकारा बेनि थाखाय राहा लागोन । माखासे हादोरनांआरि जाहोननि थाखाय थावनि बेसेना बारायनानै जेंना खालामगासिनो दं आरो बे दसे समनि थाखायल' । इरान हादोराव माखासे आयेन सोदांनाय आरो हादोरनांआरि रांनि बेसेना दावखोलाय फावसायलाय जानायनि जाहोनाव जादों होन्ना बिथांआ बुंबावो । बिथांनि बुंनायनि गुबै मोनदांथिआ जाबाय - थावखौ बाहायग्रा सुबुंफोरा बांलांगासिनो दं नाथाय थावनि दिहुनथाया बारायाखै जायनि जाहोनाव थावजों लोगोसे गुबुन गुबुन अयजें आयलानि बेसेनफोरा बारायलांगासिनो दं । बिथांआ बुंबावोदि , " जों सुबुंफोरजों दं आरो सुबुंनि जेंनाखौ जों बुजिदों नाथाय बेनि बिजिरनाया जोंनि आखायाव गैया " । 
भारत बन्दआव भारत सरकारनि बिबुंथि